LV Eiropas Savienības Oficiālais Vēstnesis C 52/19

Pieteikuma publikācija saskaņā ar 50. panta 2. punkta a) apakšpunktu Eiropas Parlamenta un Padomes Regulā (ES) Nr. 1151/2012 par lauksaimniecības produktu un pārtikas produktu kvalitātes shēmām

(2016/C 52/14)

Šī publikācija dod tiesības izteikt iebildumus pret pieteikumu atbilstīgi Eiropas Parlamenta un Padomes Regulas (ES) Nr. 1151/2012 (1) 51. pantam.

VIENOTS DOKUMENTS

ΓΛΥΚΟ ΤΡΙΑΝΤΑΦΥΛΛΟ ΑΓΡΟΥ (GLYKO TRIANTAFYLLO AGROU)

ES Nr.: CY-PGI-0005-01310 – 3.2.2015.

ACVN ( ) AĢIN ( X )

1. Nosaukums vai nosaukumi

Γλυκό Τριαντάφυλλο Αγρού (Glyko Triantafyllo Agrou)

2. Dalībvalsts vai trešā valsts

Kipra

3. Lauksaimniecības produkta vai pārtikas produkta apraksts

3.1. Produkta veids

2.3. grupa. Maize, mīklas izstrādājumi, kūkas, konditorejas izstrādājumi, cepumi un citi maizes un konditorejas izstrādājumi

3.2. Apraksts par produktu, uz kuru attiecas 1. punktā minētais nosaukums

Glyko Triantafyllo Agrou ir viendabīgs, pabiezas konsistences rožu ziedlapu, cukura un ūdens maisījums, ko iegūst ievārījuma gatavošanas procedūrā. To pasniedz desertā ar karotīti.

Ķīmiskās īpašības

Ūdens saturs: 20–24 %

Pelni: 0,1–0,3 %

Ogļhidrāti: 70–85 %

Organoleptiskās īpašības

Krāsa: produkta masas raksturīgā krāsa (stikla traukā) ir pavisam tumši violeta ar tumši brūnu nokrāsu. Plānāk uztrieptam produktam ir gaišāk brūna līdz oranža krāsa, taču atsevišķās rožlapiņas ir caurspīdīgi bēšas ar tumši brūnām niansēm.

Konsistence: pabiezs maisījums ar ievērojamu stingrākas konsistences rožlapiņu īpatsvaru.

Smarža: intensīva rožu smarža.

Garša: salda rožu garša.

3.3. Dzīvnieku barība (tikai dzīvnieku izcelsmes produktiem) un izejvielas (tikai pārstrādātiem produktiem)

Ievārījuma gatavošanai attiecībās 1:1:1 līdz 1:1½:1 izmanto šādas izejvielas:

— noteiktajā ģeogrāfiskajā apgabalā audzētu Rosa damascena sugas rožu ziedlapas bez apziedņa,

— cukuru,

— ūdeni.

Beigās gatavajam maisījumam pievieno citrona sulu 1 % īpatsvarā.

3.4. Konkrēti ražošanas posmi, kas jāveic noteiktajā ģeogrāfiskajā apgabalā

— Izejvielu ievākšana: rožlapiņu ievākšana notiek tikai vēsajās rīta stundās, proti, no pieciem līdz astoņiem rītā, kad rožu ziedi vēl nav pavisam atvērušies un ziedlapas vēl ir svaigas. Aizvešana un uzglabāšana: svaigos Rosa damascena ziedus ar visu apziedni nogādā ražošanas vietā apmēram triju stundu laikā pēc ievākšanas. Pēc tam: a) uzreiz sākas sagatavošanas posms vai (ārkārtas apstākļos, ja ir ievākts ļoti liels rožlapiņu daudzums); b) ziedlapas nekavējoties tiek ievietotas aukstuma kamerās ar temperatūru 0–6 °C un relatīvo mitrumu 75 %, taču uzglabāšana tajās nedrīkst būt ilgāka par 24 stundām.

— Sagatavošana: sākumā tiek noņemti apziedņi un kātiņi, ja tādi gadījušies, lai paliktu tikai rožlapiņas, kuras uzber uz sieta, lai atbrīvotu no ziedputekšņiem, un beigās noskalo ar aukstu tekošu ūdeni.

— Pirmā uzkarsēšana katlā: rožlapiņas uzvāra nelielā ūdens daudzumā, kam pievienots cukurs. Sākotnējais ūdens daudzums ir atkarīgs no tā, cik liels ūdens saturs rožlapiņās ir palicis pēc skalošanas. Kamēr notiek karsēšana, katlam uzliek atbilstošu vāku, lai produkta masa absorbētu visus aromātus, – šāda pieeja ļauj iegūt produktam raksturīgo rožu smaržu, to pat pastiprinot.

— Otrā uzkarsēšana katlā: kad ir pievienots atlikušais cukurs, ūdens un citrona sula, masu turpina karsēt katlā ar noņemtu vāku.

— Atdzesēšana, iepildīšana tarā un ievietošana krāsnī: produktu atdzesē līdz istabas temperatūrai un pēc tam iepilda sterilizētās noslēdzamās stikla burkās, kas spēj izturēt augstu temperatūru. Burkas ieliek krāsnī un karsē, līdz temperatūra produkta masas vidū sasniedz 70–85 °C.

3.5. Ar reģistrēto nosaukumu apzīmētā produkta griešanas, rīvēšanas, iepakošanas u. c. īpašie noteikumi

Glyko Triantafyllo Agrou tiek iepildīts stikla burkās, kas spēj izturēt uzkarsēšanu augstā temperatūrā; svaram nav minimālo vai maksimālo ierobežojumu.

Pēc tam burkas tiek saliktas kartona kastēs un glabātas istabas temperatūrā vēsā un tumšā vietā.

Derīguma termiņš: līdz trim gadiem, rēķinot no iepildīšanas datuma.

Uzglabāšanas temperatūra: vides temperatūrai jābūt zem 25 °C.

Iepildīšana burkās pieder pie ražošanas procedūras, un tai jānoris noteiktajā ģeogrāfiskajā apgabalā (sk. tālāk 3.6. punktu).

3.6. Ar reģistrēto nosaukumu apzīmētā produkta marķēšanas īpašie noteikumi

Izsekojamības labad arī marķēšanai jānotiek noteiktajā ģeogrāfiskajā apgabalā. Ir vēl viens svarīgs iemesls: gatavais produkts ir ļoti jutīgs un uzņēmīgs pret kontamināciju, kura tiek novērsta, veicot produkta fasēšanu un vēlāk arī marķēšanu, tādējādi garantējot visu ražošanas posmu (līdz pat pēdējam) norisi noteiktajā ģeogrāfiskajā apgabalā.

Jāievēro noteikumi par pārtikas marķējumu, noformējumu un reklamēšanu to aktuālajā redakcijā. Turklāt uz etiķetes jābūt skaidri rakstītam, ka produkts ir gatavots no Rosa damascena sugas rozēm, kas audzētas Agras novadā.

4. Ģeogrāfiskā apgabala īsa definīcija

Produkts Glyko Triantafyllo Agrou tiek ražots Agras pašvaldības administratīvajās robežās.

5. Saikne ar ģeogrāfisko apgabalu

Rožu ievārījumu nelielos daudzumos gatavo arī citu novadu ražotāji (pat ārzemēs), taču produkts Glyko Triantafyllo Agrou ir vienreizīgs, pateicoties vairākiem faktoriem:

a) izejvielas, proti, Agras pašvaldības teritorijā audzēto Rosa damascena šķirnes rožu ziedlapas;

b) saikne starp vēsturiski veidojušos labo slavu, ar ko var lepoties no minētās sugas rozēm gatavotie produkti, un Agras novadu, kur vairāk nekā pēdējo simt gadu laikā ir attīstījusies rožu produktu ražošana;

c) zinātība, kas izveidojusies vietējo iedzīvotāju vidū un it īpaši vienīgajā Glyko Triantafyllo Agrou ražošanas uzņēmumā, kurš ražošanas procesu veidojis, balstoties uz Agras novada sieviešu lietpratību (viņas agrāk šo produktu gatavoja mājās kā ārstniecības līdzekli).

a)

Izejvielas un Rosa damascena audžu izplatība.

Glyko Triantafyllo Agrou

Rosa damascena

Rosa damascena

Glyko Triantafyllo Agrou

Šis ģeogrāfiskais apgabals izceļas ar savdabīgu mikroklimatu, kas labvēlīgi ietekmē Rosa damascena rožu audzēšanu.

Sugas Rosa damascena saikni ar Agras vidi nosaka šim apgabalam raksturīgais mikroklimats (vēss un sauss kalnu klimats) un augsne. Agra atrodas apmēram 1 000 m virs jūras līmeņa, kas ir ideāls augstums rožu audzēšanai, kā par to liecina rožu audžu lielais īpatsvars (70 %) šajā novadā. Turklāt Agras pašvaldība atrodas dabiskā ieplakā, kas stādījumus aizsargā no ziemeļu vējiem.

Temperatūra svārstās no –5 °C līdz 35 °C, taču vissvarīgākā ir temperatūras stabilitāte mēnešos, kad noteiktajā ģeogrāfiskajā apgabalā sākas veģetācijas periods. Lielas vidējās temperatūras svārstības no marta līdz jūnijam var negatīvi ietekmēt rožu audzēšanu. Arī nokrišņu daudzums ir stabils (ļoti mainīgs nokrišņu daudzums var negatīvi ietekmēt pumpuru un pēc tam arī rožu ziedu veidošanos). Maijā, Rosa damascena rožu ziedēšanas un arī rožlapiņu ievākšanas laikā, lietus parasti gadās reti, līdz ar to tiek novērsta sēņu izraisītu slimību rašanās un veidojas ideāli ziedlapu ievākšanas apstākļi. Turklāt iežu sastāvs (gabro un diabāzi) un augsnes veids (organiskām vielām bagātas vidēji izteiktas struktūras augsnes) rada konkrētās rožu sugas audzēšanai piemērotus augsnes apstākļus.

Šo īpašo klimatisko un augsnes apstākļu rezultātā Rosa damascena sugas rožu audzēšana un to ziedlapu pārstrāde Agras novadā ir vērtušās plašumā, laika gaitā kļūdamas par sava veida kultūras vērtību un nesdamas pasaulē Agras vārdu. Turklāt jāatzīmē, ka kopš XIX gadsimta beigām, kad rakstu avotos minētas pirmās ziņas par Rosa damascena audzēšanu Kiprā, plašāka mēroga rožkopība ir ieviesusies vienīgi Milikuri un Agras pašvaldībās, kas liecina par abu novadu īpašo lomu. Abos novados intensīvāka rožkopība sākās pēc 1940. gada, taču Agrā Rosa damascena sugas rožu audzēšanas platības un īpaši apjoms bija lielāks nekā Milikuri novadā, turklāt šī iezīme ir saglabājusies līdz mūsdienām. Tas ļauj spriest, ka īpašie klimatiskie apstākļi, ko papildina audzētāju lietpratība, ir palīdzējuši saglabāt rožkopību šajā novadā. Jāatzīmē, ka nav rakstisku liecību, kurās būtu minēts, ka Milikuri novadā, kur, šķiet, ražo tikai rožūdeni, no Rosa damascena sugas rožu lapiņām būtu gatavots arī ievārījums.

Papildus šiem faktiem, kas apliecina Agras apstākļu īpašo piemērotību Rosa damascena sugas rožu audzēšanai, jāuzsver, ka saskaņā ar zinātniskajiem pētījumiem no visām rožu sugām tikai 20 % ierindojamas aromātisko rožu kategorijā, 50 % izdala tikai vāju smaržu, bet pārējās nesmaržo nemaz. Suga Rosa damascena pieder pie šiem 20 aromātisko sugu procentiem. Tajā pašā pētījumā arī teikts, ka šīs šķirnes aromāts atšķiras no tā, ko izdala citi rožu hibrīdi. Rezultātā varam secināt, ka no šīs sugas rožlapiņām gatavotā ievārījuma Glyko Triantafyllo Agrou aromāts veidojas, pateicoties tieši sugas Rosa damascena aromātiskajām īpašībām.

b)

Saikne ar Agras novadu un tā reputācija.

Rosa damascena

Glyko Triantafyllo Agrou

Glyko Triantafyllo Agrou

Glyko Triantafyllo Agrou

Glyko Triantafyllo Agrou

Ar Agras pašvaldību rožu ievārījuma gatavošanu saista ne tikai vēsturiskas saites: no Rosa damascena ziedlapām gatavotie produkti ieņem svarīgu vietu arī turienes kultūras dzīvē. Ik gadu apmēram maija vidū (atkarībā no laikapstākļiem), t. i., Rosa damascena ziedlapu ievākšanas laikā, tiek rīkoti rožu svētki, kuros godā ceļ vietējos produktus, kas izgatavoti šīs sugas rožu pārstrādes procesā. Starp tiem ir arī rožu ievārījums. Turklāt rozes ir Agras pašvaldības simbols, kā to apliecina gan senākas, gan nesenas publikācijas, kurās minēts šis ciemats un īpaši uzsvērti produkti, kas Agrā gatavoti no minētās sugas rožu ziedlapām.

c)

Zinātība.

Rosa damascena

i) rožlapiņas pārstrādes laikā saglabājas galaproduktā veselā veidā;

ii) gatavā masa ir pabiezas konsistences;

iii) gatavajā masā ir augsts rožlapiņu īpatsvars.

Cilvēkfaktori, kas ievārījumam Glyko Triantafyllo Agrou piešķir tā īpašības, sevišķi attiecībā uz smaržu, krāsu, konsistenci, ziedlapu augsto īpatsvaru, ir aprakstīti turpmāk.

1. Rožlapiņu ievākšana notiek tikai vēsajās rīta stundās, proti, no pieciem līdz astoņiem rītā, kad rožu ziedi vēl nav pavisam atvērušies un ziedlapas vēl ir svaigas. Iemesls ir tāds, ka augsta temperatūra rožlapiņu ievākšanas laikā mazina smaržeļļu saturu, jo ēteriskās eļļas izgaro no ziedlapu dziedzermatiņiem. Uzreiz pēc rožu ievākšanas tās tiek pārvestas uz pārstrādes vietu, kur sākas ievārījuma ražošanas procedūra, kamēr ziedlapas vēl ir saglabājušas mitrumu un aromātu. Rosa damascena rožu audzes atrodas tuvu pārstrādes vietai, un tas ir vēl viens svarīgs faktors, kas ļauj līdz minimumam samazināt rožlapiņu transportēšanas laiku, saglabājot to kvalitatīvās un aromātiskās īpašības līdz pārstrādes posmam.

2. Pirmās uzkarsēšanas laikā katlā ievieto rožlapiņas ar ūdeni un cukuru, nepiemirstot uzlikt vāku, lai ierobežotu ēterisko eļļu izgarošanu un nodrošinātu pēc iespējas izteiktāku smaržas absorbēšanos gatavajā produktā. Vāks jāuzliek, kolīdz karsēšanas laikā rodas pirmie tvaiki, jo tieši tajos ir visvairāk ēterisko eļļu (smaržas), kas sāk izgarot zemākā temperatūrā nekā ūdens, tāpēc jānodrošina, lai šie tvaiki kondensētos uz aukstas virsmas un nokļūtu atpakaļ ievārījuma masā, kas tos absorbē.

3. Rožlapiņu ievākšana uzmanīgā roku darbā un pavisam nelielais attālums līdz pārstrādes vietai ļauj nodrošināt šo ziedlapu integritāti, kas ir ļoti svarīga, lai galaproduktam veidotos stingrāka konsistence.

4. Rožlapiņu īpatsvars masā ir vēl viens ļoti svarīgs faktors, kas nodrošina masas integritāti un līdz ar to arī augstāku aromātisko vielu saturu.

5. Pakāpeniskā (divos paņēmienos) cukura pievienošana ievārījuma gatavošanas laikā (uzkarsējot) palīdz pakāpeniski un vienmērīgi uzvārīt rožlapiņu masu – tam ir liela nozīme, lai galaprodukts saglabātu krāsu un salīdzinoši stingrāko konsistenci.

Atsauce uz specifikācijas publikāciju

(šīs regulas 6. panta 1. punkta otrā daļa)

http://www.moa.gov.cy/moa/da/da.nsf/All/F3FF567F4E8FF1C5C2257B970039D8EF/$file/Προδιαγραφες%20Γλυκο%20Τριανταφυλλο%20Αγρου%20final.pdf

(1) OV L 343, 14.12.2012., 1. lpp.